সংবাদ সংগ্রহ করতে গিয়ে সন্ত্রাসী হামলার শিকার হয়েছেন মোহনা টেলিভিশনের পটুয়াখালী প্রতিনিধি সোহাগ রহমান। মঙ্গলবার বিকেলে পটুয়াখালীর গলাচিপা উপজেলা সদরে তাকে পিটিয়ে গুরুতর আহত করা হয়। এসময় তার ভিডিও ক্যামরা ও মোবাইল ফোন ছিনিয়ে নেয় হামলাকারীরা। স্থানীয়রা উদ্ধার করে উপজেলা স্বাস্থ্য কমপ্লেক্সে ভর্তি করে। সোহাগ জানান, পেশাগত দায়িত্ব পালনের জন্য গলাচিপা ডিগ্রি কলেজ পরিক্ষা কেন্দ্রে গেলে উপজেলা ছাত্রলীগের সাবেক সাধারণ সম্পাদক তানভির আহমেদ সোহাগ ও তার সমর্থকরা হামলা চালায়। এ ব্যাপারে থানায় মামলা করেছেন সোহাগ। গলাচিপা থানার ভারপ্রাপ্ত কর্মকর্তা জাহিদ হোসেন বলে হামলার সঙ্গে জড়িতদের গ্রেফতারে চেষ্টা চলছে। এ ঘটনায় নিন্দা ও দোষীদের গ্রেফতার করে শাস্তির দাবি জানিয়েছেন মোহনা টেলিভিশনের চেয়ারম্যান আলহাজ কামাল আহমেদে মজুমদার এমপি